Vītola stabules dziesmas

Vītola stabules dziesmas ir Raimonda Paula bērnu dziesmu cikls ar Viļa Plūdoņa vārdiem.

 Vēsture 
V. Plūdonim iznākusi bērnu dzejoļu grāmata "Vītola stabulīte" (1923). R. Paula dziesmu cikls sarakstīts 1984. gadā kā skaņdarbs zēnu korim.Raimonds Pauls — Mākslinieki.lv. Ciklu ierakstījusi dziedātāja Aija Kukule kopā ar bērnu vokālo ansambli "Dzeguzīte" un instrumentālu ansambli.

Cikls netika izdots skaņuplatē, taču atsevišķas tā dziesmas ir pieejamas izlasēs, piemēram, dziesma "Ziemas ceļa idille" krievu valodā iekļauta mazajā skaņuplatē, pielikumā Krievijas žurnālam "Krugozor" (1985), dziesma "Bij' manā somiņā" iekļauta A. Kukules izlasē "Labākās dziesmas" (2005), bet "Vasaras vakara idille" pieejama ansambļa "Dzeguzīte" izlasē "Labākās dziesmas Nr. 1" (2011). Viss cikla ieraksts ir pieejams Latvijas Nacionālās bibliotēkas krājumā.Raimonds Pauls. 10 dziesmas

1987. gadā tapa Latvijas televīzijas koncertfilma "Vītola stabules dziesmas", kurā ciklu izpildīja A. Kukule un "Dzeguzīte".

1994. gadā apgāds "Preses nams" izdeva šī cikla notis un tekstus atsevišķā grāmatā.Raimonds Pauls. "Vītola stabules dziesmas."

2017. gadā grupa "Singapūras satīns" dziesmā "Pūpolsvētdiena" izmantojusi motīvu no dziesmas "Pūpoliņi".

 Dziesmu saraksts 
 Bij' manā somiņā
 Pirmspavasara dziesmiņa
 Pūpoliņi
 Vasaras vakara idille
 Čīgā, čīgā, sienāzīt
 Zvirbuļu rudens dziesma
 Ziemas ciemiņš
 Ziemas ceļa idille
 Meža māte

 Atsauces 

Kategorija:Raimonda Paula dziesmas